**РЕШЕНИЕ № ПВ – 66 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Изграждане на Супермаркет Триумф с временно поставяеми съоръжения и паркинг към него“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в УПИ II-507.179- обществено обслужващи дейности, кв.147 (ПИ 56784.507.179) гр.Пловдив, район Северен, община Пловдив, област Пловдив.

Възложител: “ВАНИЧИ 2008” ЕООД, ЕИК 200178097, гр. Пловдив, ул. „Капитан Райчо“ № 32.

**Характеристика на инвестиционното предложение:**

Инвестиционното предложение предвижда в имот с площ от 1300 кв.м, собственост на възложителя да се изгради Супермаркет представляващ едноетажна сграда с подземно застрояване със застроена площ 777.66 кв.м и разгъната застроена площ 1888,73кв.м и временно поставяеми съоръжения към него.

Имотът е захранен с вода от водопроводната мрежа на гр. Пловдив.

Отпадъчните производствени води ще се заустват в градската канализация, като водите от кухнята първо ще се преминават през мазниноуловител.

Електрозахранването ще се изпълни по договор с ЕVN.

Инвестиционното предложение попада в обхвата на т.10, буква „б” от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

ПИ 56784.507.179, район Северен, ул. „Гонда Вода”, землището на гр. Пловдив, общ. Пловдив, обл. Пловдив, в които се предвижда да се реализира инвестиционното предложение **не попада** в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000578 „Река Марица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от *Закона за биологичното разнообразие.*

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* Реализацията на инвестиционното предложение ще бъде извършена по класическите методи за подобен тип строителство.

В сутерена с монолитна стоманобетонова конструкция е предвиден склад за пакетирани и бутилирани хранителни стоки, санитарно-битови помещения за персонала, стая за почивка, офис и помещение за хладилната централа, както и паркинг.

На партера с метална носеща конструкция и ограждащи стени и покрив от термопанели е организиран супермаркет с търговска зала, коридор за зареждане, кухня, помещение за подготовка на готова кулинарна продукция и др., хладилни камери, санитарни възли, офис за приемане на заявки и техническо помещение.

Временното поставяемо съоръжение от северната страна на супермаркета ще се ползва за резервна складова площ. Съоръжението от източната страна ще работи независимо от супермаркета, без директна връзка с него. В него ще се организират аптека и два офиса.

Предвид естеството и мащаба на обекта не се очаква замърсяване и дискомфорт на околната среда, тъй като не се предвиждат дейности, при които се отделят значителни замърсители в околната среда.

* Всички дейности по време на строителството на обекта, ще се осъществяват в границите на предвидената за реализация територия и няма да е необходимо използване на допълнителни площи.
* Дискомфорт за околната среда е вероятен по време на строителните дейности, свързан предимно с повишени нива на шум и прах, който дискомфорт ще бъде локален, временен в рамките на разглежданата площадка.
* За реализирането на обекта ще се изполва съществуващата инфраструктура.
* В резултат на осъществяване на дейността не се очаква замърсяване на компонент води, предвид това, че отпадъчните води, ще се включат в канализационна мрежа, както и че не се предвижда заустване на отпадъчни води в повърхностен воден обект.
* По време на строителните дейности ще се генерират различни по вид и количество отпадъци. Организацията по събирането и извозването на отпадъците от различно естество по време на строителството и експлоатацията, ще се извършва, съобразно нормативните изисквания на *Закона за управление на отпадъците.*

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

● Инвестиционното намерение ще се реализира в регулационните граници на гр. Пловдив, район Северен, кв. „Северно от Панаирни палати, “ул.“Гонда Вода“.

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

● Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000578 „Река Марица”.

● Предвидените в ИП дейности ще се извършват само в указаният имот и не се предполага използване на допълнителни площи. Поради това, както и поради отдалечеността на имота от защитената зона и характера на дейността, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние

● Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* С писмо изх. № 2435/22.03.2017г. РЗИ - Пловдиве определила, че предвид характера и местоположението на инвестиционното намерение е необходимо стриктно спазвзване на нормативното законодателство за недопускане риск за човешкото здраве.

**V. Обществен интерес към предложението за строителство, дейности или технологии :**

В изпълнение на изискванията на чл.6, ал.9 и ал.10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Пловдив и Кметство район Северен. Община Пловдив и Кметство район Северен са информирали писмено РИОСВ-Пловдив за липса на постъпили възражения относно инвестиционното предложение.

Към момента на издаване на настоящото решение в РИОСВ Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следното условие:**

При изграждане и експлоатация на обекта да се предвидят мерки за недопускане наднормени нива на шум, съгласно *Наредба № 6/2006г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението.*

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 10.04.2017г.**

*Директор на РИОСВ - Пловдив*